Boðað til kynningarfundar í Dalabúð um framhaldsskóladeild Sveitarfélagið Dalabyggð hefur boðað til kynningarfundur um framhaldsskóladeild , eða dreifnám , í Dalabyggð . Fundurinn verður haldinn í félagsheimilinu Dalabúð miðvikudaginn 13. mars kl. 17:00 . Meðal dagskrárliða er kynning vinnuhóps Dalabyggðar um framhaldsskóladeild þar sem kynnt verða tildrög og staða málsins . Þá fer Kolfinna Jóhannesdóttir skólameistari Menntaskóla Borgarfjarðar yfir mögulega starfsemi deildarinnar og hugsanlega tengingu við Menntaskóla Borgarfjarðar . Rakel Runólfsdóttir umsjónarmaður dreifnáms í Fjölbrautaskóla Norðurlands vestra á Hvammstanga kynnir hvernig til hefur tekist með uppbygginguna þar . Auk þess segja framhaldsskólanemar á Hvammstanga frá því hvernig er að vera nemandi í dreifnámi . Að lokum verða umræður og fyrirspurnir . Fundurinn er opin öllum íbúum Dalabyggðar og öðrum áhugasömum . Boðið verður upp á súpu .